[{"text_idx": "#000001", "text": "Pakume lahenduseks India peamassaaz\u030ci ehk Champit. Energiakanaleid ka\u0308sitledes masseerime la\u0308bi pea, kaela, ko\u0303rvad, na\u0308o ja o\u0303lad ja o\u0303lavarred."}, {"text_idx": "#000003", "text": "Pakume ka India peamassaaz\u030ci kinkekaarti"}, {"text_idx": "#000005", "text": "Alustame terviseku\u0308simustiku ta\u0308itmisest, et teaksime arvestada, milliseid vo\u0303tteid va\u0308ltida. Seeja\u0308rel vo\u0303tate a\u0308ra ko\u0303ik ehted ja juuksekinnitused, v.a. pikkade juuste puhul juukseklo\u0303ps- vo\u0303i pael, mis hoiab neid seansi esimeses pooles kaelale langemast. Mehed vo\u0303tavad u\u0308lakeha paljaks, naised ja\u0308tavad seda katma rinnahoidja vo\u0303i maika."}, {"text_idx": "#000006", "text": "Seeja\u0308rel istute polsterdatud tooli, sulete silmad ja lo\u0303dvestate lihased, olles eelnevalt ka\u0308tte vo\u0303tnud poolva\u0308a\u0308riskivid, mis seansi tervistavale mo\u0303jule lisaks kristalliteraapiat pakuvad. Massaaz\u030ci tegija Maarireet (Reet Karro) paneb ma\u0308ngima lo\u0303o\u0303gastava muusika, ha\u0308a\u0308lestab end ja soojendab ka\u0308si ku\u0308u\u0308nla kohal ning alustab massaaz\u030ciga, liikudes ko\u0303igepealt ainult energiava\u0308ljas ja seeja\u0308rel nahal. Eeldatavasti oleme juba varem kokku leppinud, kas soovite massaaz\u030ci o\u0303liga vo\u0303i ilma. O\u0303li valimise korral kanname masseerides nahale ja juustesse soojendatud ku\u0308lmpressitud seesami- vo\u0303i kookoso\u0303li. Kui on la\u0308bi masseeritud ku\u0308u\u0308narvarred, o\u0303lavo\u0308o\u0308de ja kael, saate vajadusel keha u\u0308mber sooja ra\u0308tiku, massaaz\u030c ja\u0308tkub peaosas. Selleks ajaks on enamik kliente ta\u0308ielikult lo\u0303dvestunud, mo\u0303ned isegi tukuvad, kui masso\u0308o\u0308r nende juustega kaetud piirkonda, ko\u0303rvu ja na\u0308gu to\u0308o\u0308tleb."}, {"text_idx": "#000007", "text": "40-minutilise massaaz\u030ci ja\u0308rel panete riidesse, seeja\u0308rel joome kuuma India vo\u0303i rohelist teed ja arutame toimunut. Masso\u0308o\u0308r teatab Teile, mis ta\u0308helepanekuid ta Teie keha, naha ja juuste seisundi kohta tegi ja annab vajadusel soovitusi."}, {"text_idx": "#000008", "text": "O\u0303lita massaaz\u030c algab pea kohalt"}, {"text_idx": "#000009", "text": "India peamassaaz\u030c sobib eriti ha\u0308sti, kui on na\u0308iteks:"}, {"text_idx": "#000010", "text": "pea verevarustuse ha\u0308ired, peavalud, migreen\nnohu ja nina ko\u0303rvalurgete probleemid\njuuste ja peanaha probleemid (hallinemine, va\u0308ljalangemine, haprad juuksed)."}, {"text_idx": "#000011", "text": "pea verevarustuse ha\u0308ired, peavalud, migreen"}, {"text_idx": "#000012", "text": "nohu ja nina ko\u0303rvalurgete probleemid"}, {"text_idx": "#000013", "text": "juuste ja peanaha probleemid (hallinemine, va\u0308ljalangemine, haprad juuksed)."}, {"text_idx": "#000015", "text": "su\u0308nnima\u0308rk, paksend vo\u0303i vigastus peapiirkonnas."}, {"text_idx": "#000016", "text": "1) Ha\u0308a\u0308lestuge sellele, et oodata ei ole tugevat mudimist, mida traditsiooniliselt massaaz\u030ciga seostatakse. Liigutused on pigem silitavad vo\u0303i punktidele vajutavad, sekka ho\u0303o\u0303rumist ja juuste tuuseldamist."}, {"text_idx": "#000017", "text": "2) Soovitav on massaaz\u030cipa\u0308eval tarvitada minimaalselt dekoratiivkosmeetikat ja riputada endale ku\u0308lge va\u0308hem ehteid, sest seansil ja\u0308a\u0308vad need ette. Massaaz\u030c ei saa na\u0308ol eriti mo\u0303juda, kui seda katab jumestuskreemi, puudri jms kiht."}, {"text_idx": "#000018", "text": "3) Saate massaaz\u030cist rohkem kasu, kui juustes ei ole eelnevalt juustesse ja\u0308etavat palsamit vo\u0303i lakki."}, {"text_idx": "#000019", "text": "4) Samal pa\u0308eval, isegi juba enne seanssi on soovitatav palju juua, sest toksiinid hakkavad massaaz\u030ci tulemusel liikuma ja nii on neid kergem va\u0308lja uhta."}, {"text_idx": "#000020", "text": "India peamassaaz\u030ci masseerimisosa kestab 40 minutit, sellele eelnevad terviseku\u0308simused, et va\u0308lja selgitada, mis vo\u0303tteid tuleks va\u0308ltida vo\u0303i millega ettevaatlik olla ja ja\u0308rgneb teejoomine, et saaksite enne ta\u0308navale minekut natuke tavareaalsusesse naasta ja jahtuda. Kokku arvestage va\u0308hemalt u\u0308he tunniga. Suurima efekti annab massaaz\u030cikuur: 7-10 seanssi 1-2 korda na\u0308dalas, seeja\u0308rel kahekuuline paus ja ja\u0308rgmised 7-10 seanssi 1-2 korda na\u0308dalas."}, {"text_idx": "#000021", "text": "India peamassaaz\u030ci 40+20 min seanss maksab 40 \u20ac."}, {"text_idx": "#000023", "text": "Ja\u0308rgmised 7 korda 1-2 korda na\u0308dalas (pa\u0308rast 2-kuist pausi) ette makstes 230 \u20ac. Vo\u0303ib samuti maksta 2 osas."}, {"text_idx": "#000025", "text": "Lisavo\u0303imalus: liitteraapia India peamassaaz\u030c + reiki (40 min + 20 min +30 min/1 h, hind 60/70 \u20ac)."}, {"text_idx": "#000026", "text": "Juugakojas pakutakse India peamassaaz\u030ci ka koos reiki ehk universaalse eluenergia seansiga. Sellisel juhul algab seanss endiselt terviseku\u0308simustega, ja\u0308rgneb India peamassaaz\u030ci seanss o\u0303lita, mille ja\u0308rel saate u\u0308mber sooja saunalina ja pa\u0308he sooja turbani ning seanss la\u0308heb sujuvalt u\u0308le reiki ehk universaalse eluenergia vahendamiseks, mis annab lisaenergiat u\u0308le keha, tugevdab puhastusprotsessi ja peamassaaz\u030ciga tekkinud energiakanalite puhastumist, lo\u0303ppeb energiava\u0308lja harmoniseerimisega. Kui India peamassaaz\u030ci ajal tuleb end hoida toolil, siis reiki ajal saab ta\u0308ielikult lo\u0303dvestuda, paljud ja\u0308a\u0308vadki magama. Seansi lo\u0303pul joome kuuma rohelist teed. 1,5-tunnise liitseansi hind kokku on 60 \u20ac ja 2-tunnise liitseansi oma 70 \u20ac. Soovitan mo\u0303lemad variandid ja\u0308rele proovida ja valida endale sobivam. Loe u\u0308he kliendi lugu, kes valis India peamassaaz\u030ci ja reiki kuuri (7+7 korda) siit."}, {"text_idx": "#000027", "text": "mida teeb biodu\u0308naamilise hingamise ja traumavabastuse terapeut enda toetamiseks\nKoolitusmuljed ja koolitustest ajendatud mo\u0303tted\nRaamatututvustused ja raamatutest ajendatud mo\u0303tted"}, {"text_idx": "#000028", "text": "mida teeb biodu\u0308naamilise hingamise ja traumavabastuse terapeut enda toetamiseks"}, {"text_idx": "#000029", "text": "Sellest veebist Juugakoda.ee on terapeut Reet Karro ettevo\u0303tte Juugakoda veebileht, kust leiab tervise-, enesearengu- ja koolitusinfot.\nOU\u0308 Juugakoda on aga teraapiate ja koolituste korraldamiseks loodud firma."}]